AngloGold Ashanti bereik veiligheidsrekord - Solidariteit WêreldSolidariteit Wêreld
Tuis › Soldeer › AngloGold Ashanti bereik veiligheidsrekord
AngloGold Ashanti bereik veiligheidsrekord
Mining Weekly berig dat AngloGold Ashanti verlede Donderdag aangekondig het dat dié Johannesburg- en New York-genoteerde goudprodusent ‘n nuwe veiligheidsrekord bereik het.
Die maatskappy het vir vier opeenvolgende kwartale en ‘n totaal van 449 dae geen sterftes gehad nie; ‘n eerste in AngloGold se geskiedenis wat Mponeng, die wêreld se diepste myn bedryf. “Mponeng het vanuit ‘n veiligheidsperspektief baie goed presteer en verbeter steeds,” het HUB Kelvin Dushnisky aangedui.
Die tweede kwartaal se frekwensie ten opsigte van alle beserings se persentasie van 3,07 beserings per miljoen uur wat gewerk is, toon ‘n verbetering van 27% in vergelyking met die eerste kwartaal. Intussen is AngloGold ook besig om sy portefeulje stroombelyn te maak om ‘n groter fokus op bestuur te verseker en om sy kapitaal op projekte te bestee wat die hoogste opbrengs sal lewer.
Die maatskappy het groter belangstelling in sy oorblywende bates in Suid-Afrika ontvang. Aparte verkoopprosesse gaan voort vir sy besit in die Cerro Vanguardia-myn in Argentinië en die Sadiola-myn in Mali.